ائل اوبا – حضرت مسلم زیاد اوغلونون کوفه به گلمه گینی اونون چیخیشینی و اهالیدن یزید لهینه سؤز آلدیغینی ائشیتدیکده مختارین انویندن چیخیب هانی نین ائوینه گئتدی.
هانی مسلیمی گؤروب ناراحت اولدو (عقیل اوغلو مسلیمه اکراهلا یاناشدی) حضرت مسلم دئدی: منی قوناق ساخلاماق اوچون سنه اوز گیترمیشم.
هانی ، «آللاه سنه رحمت ائتسین» دئیه دیللندی.
«آغیر بیر تکلیف اندیرسن هرگاه منی امین بیلیب قاپیما گلمه سیدین ائویمدن چیخماغینی سئوردیم. لاکین ایندی بو ایشی گؤرسم منه آلچاقلیق گتیرر.
منیم کیمی بیر آدام سنین کیمی آدامی جهالتله قووماز ایچری گل.» بئله لیکله هانی جناب مسلیمی ائوینده ساخلادی.
شیعه لر عروه اوغلو هانی نین ائوینده او حضرتین زیارتینه گلیردیلر. دقیقا اون سگگیزمین نفر بیعت ائتدیلر.
مسلم امام حسین علیه السلاما بیر مکتوب یازیب عابس بن شبیب شاکی ده ن گؤندردی. مکتوبون مضمونو بئله دیر :
عادل کیمسه اؤز اهلینه یالان دئمز. کوفه اهلیندن اون سگگیز مین نفر بیعت ائتمیشلر. بو مکتوب سنه چاتدیقدا بورا یا گلمکده ته لس. هامی سنینله دیر. معاویه لیلرین طرفداری یوخدور. والسلام. قید ائدیریک کی ، او بومکتوبر ۲۷ گون شهید اولمازدان اول امام حسین علیه السلاما گؤندردی.
معقل شامینین جناب مسلم علیهینه جاسوسلوغو
دیگر طرفدن زیاد اوغلو معقل آدلی غلامینی چاغیرتدریب اوچ مین درهم پول وئردی. سونرا اونا بئله بیر امر وئردی:
عقیل اوغلو و اصحابینین یانینا گئت و بو پولو اونلارا وئریب دئگیلن کی، «بو پول دوشمنینیزله محاریبه ائتمک اوچون بیر یاردیمدیر » بو ایشینله اعتمادینی قازان و اونلارلا قال. اونلار ایسه سنه امین اولدوقلاری اوچون هئچ نه یی سندن گیزلتمزلر.
بئله لیکله معقل بؤیوک مسجده گئدیب گوردو مسلم بن عوسجه ناماز قیلیر. اونون امام حسینه بیعت ائتدیگینی اهالیدن ائشیتمیشدی. نامازدان سونرا معقل اونا دئدی:
آی آللاهین بنده سی من شام دا کی ذی الکلاع ائلینین بنده سیم تانری منه اهل بیتی سئومگ و اونلارین دوستو ایله دوست اولماق نعمتینی وئریب.
بو اوچ مین درهم مبلغینده پولدور. پیغمبر قیزینین اوغلونا بیعت ائده ن بیر نفرین کوفه یه گلمگینی ائشیتمیشم. اونونلا گؤروشمک ایسته ییرم. لاکین اونو منه گؤستره ن بیر کیمسه نی تاپا بیلمیرم. هاچاندیر مسجده یم. سنین اهل بیتده ن خبرین اولدوغونو مسلمانلاردان انشید یب قوللوغونا گلدیم کی ، بو پولو آلیب منی اونون یانینا آپاراسان ، من اونا بیعت اندم – ایسته ییر سنسه اونونلا گؤروشمزدن اول سنه بیعت اندیم. عوسجه اوغلو دئدی:
سنینله گؤروشدوگوم اوچون آللاها شکر ائدیرم. سنین ایستگینه چاتماغینا گؤره چوخ شادام. یقین کی آللاه سنین وسیله ن ایله پیغمبر اهل بیتینه کؤمک ائده جکدیر.
لاکین سنینله بورادا و بو زاماندا ، بئله بیر ظالمین قورخوسو چوخ اولان چاغدا گؤروشمه گیم منی ناراحت اندیر.»
سونرا مسلم بن عوسجه اوندان بیعت آلیب (او ایسه سؤز وئردی کی ، اونو راضی انده جک کیمی تبلیغ ائدیب و بو عهدی گیزلی ساخلایا ) دئدی:
«سنین اوچون آغام عقیل اوغلو مسلمدن گؤروش اذنی آلانا قدر منیم ائویمده قال» بئله لیکله عوسجه اوغلو معقله گؤروش اذنی آلیب او دا اهالیه قوشولوب عقیل اوغلونون یانینا گلیب گئتمگه باشلادی.
قایناق : کربلا ماجراسی ، روایت : ابو مخنف لوط بن یحیاداندیر ، نشر ائدن : اسلامی تبلیغات تشکیلاتی ، تدقیقاتچی : شیخ محمد هادی یوسفی ، چئویرن : شیخ عباس امامی کرکوکلو ، دیجیتال یاییمجیلیک : ائل اوبا
azb_Arab azb_Arab pes_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab